Diari Oficial de la Generalitat Valenciana


Sumari del DOGV 4972, del 23-03-2005 (2004/13989)

RESOLUCIÓ de 13 de desembre de 2004, del conseller d'Economia, Hisenda i Ocupació, per la qual s'autoritza la incorporació de romanents de crèdit de l'exercici 2003 al pressupost per a l'exercici 2004, per un import de set milions sis-cents trenta-un mil cinc-cents cinquanta-huit euros amb trenta-nou cèntims (7.631.558,39 euros). Exp. modificació: 31.015/04.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13966


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 13 de desembre de 2004, del conseller d'Economia, Hisenda i Ocupació, per la qual s'autoritza la incorporació de romanents de crèdit de l'exercici 2003 al pressupost per a l'exercici 2004, per un import de set milions sis-cents trenta-un mil cinc-cents cinquanta-huit euros amb trenta-nou cèntims (7.631.558,39 euros). Exp. modificació: 31.015/04. [2004/F13320]
  
Per la Llei 3/2000, de 17 d'abril, es crea el Servici Valencià d'Ocupació i Formació, com a organisme autònom de naturalesa administrativa, adscrit a la Conselleria d'Ocupació, actualment d'Economia, Hisenda i Ocupació.
  
Per al compliment de les seues funcions i, d'acord amb el que preveu l'article 9.a) de la Llei 3/2000, disposarà, entre altres recursos, de les dotacions corresponents dels pressupostos de la Generalitat Valenciana.
  
Amb aquest fi, la Llei 12/2002, de 27 de desembre, de Pressupostos de la Generalitat Valenciana per al 2003, inclou en l'annex de transferències sengles línies de subvenció, la X4437 per a finançar operacions corrents amb una dotació inicial de 852.775.659 euros, i la línia X4438 per a finançar operacions de capital, amb una dotació inicial de 73.888.253 euros. A través d'aquestes línies es gestionen fonamentalment programes cofinançats per fons de la Unió Europea: FSE i FEDER, en el marc del POCV 2000-2006, en ser la Generalitat Valenciana la responsable de la gestió.
  
La Generalitat Valenciana ha lliurat mensualment la part corresponent a les dotacions inicials previstes tant dels fons finalistes del Fons Social Europeu, com del FEDER, incloent-hi els fons propis condicionats de la Generalitat Valenciana.
  
Una vegada finalitzat l'exercici 2003 i revisada l'execució del pressupost de despeses, s'ha comprovat que determinats expedients derivats de la gestió de programes cofinançats amb fons procedents de la Unió Europea (FSE i FEDER) han quedat en fase de compromís, per la qual cosa se sol·licita que s'incorpore al pressupost de 2004 per atendre les obligacions de pagament derivades dels compromisos adquirits i rendir, posteriorment, la justificació corresponent dels fons ja rebuts.
  
Com s'ha indicat anteriorment, el finançament d'aquestos expedients de despesa que cal incorporar, estava inclòs en el pressupost d'ingressos de 2003 i va ser ingressat en els comptes del SERVEF, per la qual cosa suposa un finançament addicional a la pròpia del pressupost 2004, a càrrec del romanent de tresoreria.
  
Per tot això, vista la proposta de la directora general del SERVEF; els informes favorables del Servici de FSE de data 21 de juliol de 2004 i del Servici de Política Regional i Competència de la U.E. de data 23 de juliol de 2004, coordinadors dels fons europeus; l'informe favorable de la Intervenció Delegada en el SERVEF de data 20 d'agost de 2004, i l'informe favorable de la Direcció General de Pressupostos i Despeses de data 26 de novembre de 2004, i tenint en compte el que disposa l'article 30 de la Llei d'Hisenda Pública de la Generalitat Valenciana; i els articles 17 i 19 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, resolc:
  
Autoritzar la incorporació a l'Estat de Despeses del Pressupost de 2004, Agrupació Romanents, dels romanents de crèdits compromesos al tancament de 2003, per un import de 7.631.558,39 euros, d'acord amb el detall que s'arreplega en el quadre annex.
  
València, 13 de desembre de 2004.- El conseller d'Economia, Hisenda i Ocupació: Gerardo Camps Devesa.